Решение на Общия съд от 7 септември 2022 г. — Łosowski/EUIPO — Skawiński (KOMBI)
(Дело T-730/21)1
(Марка на Европейския съюз — Производство за обявяване на недействителност — Словна марка на Европейския съюз „KOMBI“ — По-ранна словна марка на Европейския съюз „kombi“ — Относително основание за недействителност — Вероятност от объркване — Сходство между знаците — Сходство на стоките и на услугите — Член 8, параграф 1, буква б) и член 53, параграф 1, буква a) от Регламент (ЕО) 207/2009 (понастоящем член 8, параграф 1, буква б) и член 60, параграф 1, буква a) от Регламент (ЕС) 2017/1001) — Позоваване на субективно право върху наименованието „kombi“ съгласно националното законодателство)
Език на производството: полски
Страни
Жалбоподател: Sławomir Łosowski (Гданск, Полша) (представител: K. Czub, адвокат)
Ответник: Служба на Европейския съюз за интелектуална собственост (представител: J. Ivanauskas)
Друга страна в производството пред апелативния състав на EUIPO, встъпила в производството пред Общия съд: Grzegorz Skawiński (Сопот, Полша) (представител: J. Aftyka, адвокат)
Предмет
С жалбата си на основание член 263 ДФЕС жалбоподателят иска да се отмени решението на пети апелативен състав на Службата на Европейския съюз за интелектуална собственост (EUIPO) от 8 септември 2021 г. (преписка R 381/2017-5)
Диспозитив
Отхвърля жалбата.
Осъжда г-н Sławomir Łosowski да заплати съдебните разноски.
____________
1     ОВ C 24, 17.1.2022 г.